Digital Intern - Jobs In South Africa
Cape Town, Western CapeInternship
Het jy 'n toepaslike tersiêre kwalifikasie in joernalistiek, media, kommunikasie of tale? Het jy 'n brandende begeerte om in die mediabedryf te werk en wil jy jou loopbaan by die grootste mediaspeler in Afrika begin? Dan is Media24 net die regte plek vir jou! Ons is op soek na 'n dinamiese en energieke gegradueerde met sterk multimediavaardighede om by ons Gegradueerdes in Media-program aan te sluit met 'n internskapkontrak van ses maande. Die pos sal in ons digitale tydskrifteafdeling by Huisgenoot in Kaapstad gesetel wees. Jy moet nuus uitsnuffel, in digitale media ingegrawe wees en jou eie leerproses en loopbaan kan bestuur.
'n Tersiêre kwalifikasie in joernalistiek, media, kommunikasie of tale. Die ideale kandidaat moet goed ontwikkelde vaardighede in videoredigering (Adobe Premier Pro of Final Cut) hê, 'n goeie video kan skiet en 'n oortuigende visuele storie kan vertel, en dit is voordelig as jy 'n goeie begrip van InDesign het.
Jy moet 'n sterk aanvoeling vir nuus hê, insluitend visuele nuus, en 'n begrip van sosiale media en versameling van inligting hê. Ons is op soek na 'n kandidaat met sterk skriftelike sowel as mondelinge taalvermoëns in Afrikaans. Die suksesvolle kandidaat moet die dinamiese en veranderende aard van die bedryf kan hanteer en in so 'n omgewing floreer, by verskillende situasies kan aanpas en vernuwe waar nodig. Jy moet taai wees en kritiek in 'n druk werkplek kan hanteer en ook bedrewe wees om verskeie take tegelyk aan te pak.
Media24 is Afrika se voorste mediamaatskappy. Die bedryfsegmente dek uitgewery, drukwerk en die verspreiding van tydskrifte, koerante, boeke en verwante produkte, asook digitale inhoud- en e-handelsondernemings. Hierdie goed gebalanseerde portefeulje-beleggings in die media- en uitgewersbedrywe en 'n volgehoue strategie om deurentyd te vernuwe en aan te pas het geblyk 'n wenformule te wees wat Media24 in 'n vooraanstaande maatskappy in die bedryf omskep het.
Sluitingsdatum: 4 Junie 2021
Media24 is the top media company on the African continent. Its business divisions include publishing, printing and distribution of magazines, newspapers, books and related products, as well as digital content and e-commerce. This well-balanced portfolio of investment in the media and publishing industries, as well as a sustained strategy of continual renewal, has proven to be a winning strategy for Media24, making it the leading media company it is.